# Jocs Paralímpics

Els Jocs Paralímpics són un esdeveniment internacional on participen esportistes amb alguna discapacitat física o sensorial: Se celebra cada quatre anys durant les setmanes posteriors als Jocs Olímpics, sota els auspicis del Comitè Paralímpic Internacional.
Els primers Jocs Paralímpics d'estiu es van celebrar l'any 1960 a Roma (Itàlia), i els primers Jocs Paralímpics d'hivern van ser l'any 1976 a Örnsköldsvik (Suècia). Hi participen atletes amb discapacitat motriu, amputacions, ceguesa i paràlisi cerebral. Els que tenen deficiències mentals, en canvi, participen en els Jocs Mundials Special Olympics.
Les funcions a partir de la seva disminució son:
* Amputació: atletes amb una amputació parcial o total d'alguna extremitat.
* Paràlisi cerebral: atletes amb lesions cerebrals no progressives, per exemple, paràlisi cerebral, traumatisme cranial, Accident vascular cerebral o discapacitats similars que afectin el control dels muscles, el sentit de l'equilibri o la coordinació.
* Discapacitat intel·lectual: atletes amb una discapacitat de desenvolupament significativa i limitacions associades al comportament adaptatiu. (Aquesta categoria ha quedat suspesa actualment).
* Cadira de rodes: atletes amb lesions medul·lars i altres discapacitats per les quals hagin de competir amb cadira de rodes.
* Discapacitat visual: atletes amb discapacitat visual, amb nivells que van des d'una visió parcial fins a una ceguesa total.
* Altres: atletes amb una discapacitat física no inclosa en cap de les altres cinc categories, com el nanisme, l'esclerosi múltiple o les deformacions congènites d'alguna extremitat com la causada per la Talidomida. (El nom amb què es coneix aquesta categoria és el nom en francès Les Autres).

## Història

Els Jocs Paralímpics tenen com a precedent una competició esportiva organitzada des de l'any 1948 a Anglaterra per Sir Ludwig Guttmann, en la qual participaven excombatents de la Segona Guerra Mundial que havien patit lesions a la columna vertebral i que eren a l'Hospital Stoke Mandeville. Va ser el 1960, any en què es van celebrar els Jocs Olímpics de Roma, que es van organitzar els primers Jocs Paralímpics, oberts a tots els esportistes amb discapacitats físiques i no només als veterans de guerra. A partir de 1976, coincidint amb els primers Jocs Paralímpics d'hivern, es van incloure altres tipus de discapacitats.
La participació ha anat creixent en cada edició de manera espectacular, des dels 400 atletes a Roma, l'any 1960, fins als més de 4.200 a Pequín, l'any 2008.
Des de la celebració dels Jocs Olímpics d'Estiu de 1988 a Seül (Corea del Sud), els Jocs Paralímpics es fan a la mateixa ciutat on es realitzen els Jocs Olímpics.

## Edicions dels Jocs Paralímpics d'estiu

Font:
| Edició | Any | Seu | Líder Medaller |
| I | 1960 | Roma | Itàlia |
| II | 1964 | Tòquio | Estats Units |
| III | 1968 | Tel-Aviv | Estats Units |
| IV | 1972 | Heidelberg | RFA |
| V | 1976 | Toronto | Estats Units |
| VI | 1980 | Arnhem | Estats Units |
| VII | 1984 | Nova York Stoke Mandeville | Estats Units |
| VIII | 1988 | Seül | Estats Units |
| IX | 1992 | Barcelona | Estats Units |
| X | 1996 | Atlanta | Estats Units |
| XI | 2000 | Sydney | Austràlia |
| XII | 2004 | Atenes | R.P. de la Xina |
| XIII | 2008 | Beijing | R.P. de la Xina |
| XIV | 2012 | Londres | R.P. de la Xina |
| XV | 2016 | Rio de Janeiro | R.P. de la Xina |
| XVI | 2020 | Tòquio | R.P. de la Xina |
| XVII | 2024 | París | |
| XVIII | 2028 | Los Angeles | |
| XIX | 2032 | Brisbane | |
* ↑ Posposat a 2021 per la pandèmia de la COVID-19. The Games were held from 24 agost to 5 setembre 2021.

## Edicions dels Jocs Paralímpics d'hivern

Font:
| Edició | Any | Seu | Líder Medaller |
| I | 1976 | Örnsköldsvik | RFA |
| II | 1980 | Geilo | Noruega |
| III | 1984 | Innsbruck | Àustria |
| IV | 1988 | Innsbruck | Noruega |
| V | 1992 | Tignes-Albertville | Estats Units |
| VI | 1994 | Lillehammer | Noruega |
| VII | 1998 | Nagano | Noruega |
| VIII | 2002 | Salt Lake City | Alemanya |
| IX | 2006 | Torí | Rússia |
| X | 2010 | Vancouver | Alemanya |
| XI | 2014 | Sochi | Rússia |
| XII | 2018 | Pyeongchang | Estats Units |
| XIII | 2022 | Beijing | R.P. de la Xina |
| XIV | 2026 | Milà-Cortina d'Ampezzo | |

## Esports

Els esports inclosos actualment als Jocs Paralímpics d'estiu són:
| Aixecament de pes Atletisme paralímpic Bàsquet amb cadira de rodes Boccia Ciclisme paralímpic Equitació Esgrima amb cadira de rodes | Futbol 5 Futbol 7 Golbol Judo Natació paralímpica Rem Rugbi amb cadira de rodes | Tennis amb cadira de rodes Tennis de taula Tir amb arc Tir paralímpic Vela Voleibol asseguts |
Els esports que formen part dels Jocs Paralímpics d'hivern són:
* Programa alpí paralímpic:
** Esquí alpí paralímpic
** Surf de neu paralímpic
* Esquí nòrdic paralímpic:
** Biatló paralímpic
** Esquí de fons paralímpic
* Hoquei sobre gel en trineu
* Cúrling amb cadira de rodes

## Categories per discapacitat

Aquestes categories s'apliquen tant als Jocs Paralímpics d'hivern com els d'estiu.
* Amputació: atletes amb una amputació parcial o total d'alguna extremitat.
* Paràlisi cerebral: atletes amb lesions cerebrals no progressives, per exemple, paràlisi cerebral, traumatisme cranial, Accident vascular cerebral o discapacitats similars que afectin el control dels muscles, el sentit de l'equilibri o la coordinació.
* Discapacitat intel·lectual: atletes amb una discapacitat de desenvolupament significativa i limitacions associades al comportament adaptatiu. (Aquesta categoria ha quedat suspesa actualment).
* Cadira de rodes: atletes amb lesions medul·lars i altres discapacitats per les quals hagin de competir amb cadira de rodes.
* Discapacitat visual: atletes amb discapacitat visual, amb nivells que van des d'una visió parcial fins a una ceguesa total.
* Altres: atletes amb una discapacitat física no inclosa en cap de les altres cinc categories, com el nanisme, l'esclerosi múltiple o les deformacions congènites d'alguna extremitat com la causada per la Talidomida. (El nom amb què es coneix aquesta categoria és el nom en francès Les Autres).

## Vegeu també

* Atletisme paralímpic
* Classificació paralímpica
* Special Olympics

## Referències

* ↑ "Paralympics traces roots to Second World War", CBC, 3 de setembre de 2008 (anglès)
* ↑ "2012 – The Paralympics come home", BBC, 4 de juliol de 2008 (anglès)
* 1 2 «Paralympic Games – Summer». International Paralympic Committee. Arxivat de l'original el 2014-03-15. [Consulta: 15 març 2014].
* ↑ «Rome 1960 - Results». Arxivat de l'original el 2021-08-25. [Consulta: 5 setembre 2021].
* ↑ «Tokyo 1964 - Results». Arxivat de l'original el 2021-08-26. [Consulta: 5 setembre 2021].
* ↑ «Tel Aviv 1968 - Results». Arxivat de l'original el 2021-11-07. [Consulta: 5 setembre 2021].
* ↑ «Heidelberg 1972 - Results». Arxivat de l'original el 2021-08-25. [Consulta: 5 setembre 2021].
* ↑ «Toronto 1976 - Results». Arxivat de l'original el 2021-08-03. [Consulta: 5 setembre 2021].
* ↑ «Arnhem 1980 - Results». Arxivat de l'original el 2021-10-19. [Consulta: 5 setembre 2021].
* ↑ «Stoke Mandeville & New York 1984 - Results». Arxivat de l'original el 2021-08-28. [Consulta: 5 setembre 2021].
* ↑ «Seoul 1988 - Results». Arxivat de l'original el 2021-08-25. [Consulta: 5 setembre 2021].
* ↑ «Barcelona 1992 - Results». Arxivat de l'original el 2021-08-25. [Consulta: 5 setembre 2021].
* ↑ «Atlanta 1996 - Results». Arxivat de l'original el 2021-08-26. [Consulta: 5 setembre 2021].
* ↑ «Sydney 2000 - Results». Arxivat de l'original el 2021-08-26. [Consulta: 5 setembre 2021].
* ↑ «Athens 2004 - Results». Arxivat de l'original el 2021-08-26. [Consulta: 5 setembre 2021].
* ↑ «Beijing 2008 - Results». Arxivat de l'original el 2021-08-26. [Consulta: 5 setembre 2021].
* ↑ «London 2012 - Results». Arxivat de l'original el 2020-02-12. [Consulta: 5 setembre 2021].
* ↑ «Rio 2016 - Results». Arxivat de l'original el 2021-07-30. [Consulta: 5 setembre 2021].
* ↑ «Joint Statement from the International Olympic Committee and the Tokyo 2020 Organising Committee - Olympic News», 24-03-2020. [Consulta: 24 març 2020].
* ↑ «Tokyo Olympics and Paralympics: New dates confirmed for 2021». BBC Sport, 30-03-2020 [Consulta: 30 març 2020].
* ↑ «Tokyo 2020 - Results». Arxivat de l'original el 2021-08-26. [Consulta: 5 setembre 2021].
* ↑ «Ornskoldsvik 1976 - Results». Arxivat de l'original el 2021-08-16. [Consulta: 5 setembre 2021].
* ↑ «Geilo 1980 - Results». Arxivat de l'original el 2021-01-19. [Consulta: 5 setembre 2021].
* ↑ «Innsbruck 1984 - Results». Arxivat de l'original el 2021-05-08. [Consulta: 5 setembre 2021].
* ↑ «Innsbruck 1988 - Results». Arxivat de l'original el 2021-09-05. [Consulta: 5 setembre 2021].
* ↑ «Albertville 1992 Paralympic Winter Games - Results». Arxivat de l'original el 2021-05-02. [Consulta: 5 setembre 2021].
* ↑ «Lillehammer 1994 - Results». Arxivat de l'original el 2021-05-01. [Consulta: 5 setembre 2021].
* ↑ «Nagano 1998 - Results». Arxivat de l'original el 2021-05-14. [Consulta: 5 setembre 2021].
* ↑ «Salt Lake City 2002 - Results». Arxivat de l'original el 2021-05-01. [Consulta: 5 setembre 2021].
* ↑ «Torino 2006 - Results». Arxivat de l'original el 2021-05-01. [Consulta: 5 setembre 2021].
* ↑ «Vancouver 2010 - Results». Arxivat de l'original el 2021-11-03. [Consulta: 5 setembre 2021].
* ↑ «Sochi 2014 - Results». Arxivat de l'original el 2021-11-05. [Consulta: 5 setembre 2021].
* ↑ «PyeongChang 2018 - Results». Arxivat de l'original el 2021-07-23. [Consulta: 5 setembre 2021].
* ↑ «Beijing 2022 - Results». [Consulta: 12 març 2022].
* ↑ «Making sense of the categories». BBC Sport, 06-10-2000. [Consulta: 18 setembre 2008]. (anglès)

## Enllaços externs

* Lloc web del Comitè Paralímpic Internacional